Dog Eat Dog av Joni Mitchell

Dog Eat Dog er det 12. studioalbumet til den kanadiske visesongaren Joni Mitchell, gjeve ut i 1985. Det var det andre albumet hennar for Geffen Records.

Innspeling
Som føregangaren Wild Things Run Fast, går Dog Eat Dog bort frå den tidlegare visesong- og jazz-stilen hennar til fordel for ein 80-tals popstil. Albumet var uvanleg for Mitchell på grunn av det syntetiske lydbiletet, med produksjonsarbeid av den britiske synthesizermusikaren Thomas Dolby. Ektemannen hennar og bassisten Larry Klein, som ikkje berre var medprodusent og spelte klaverinstrument, hadde òg ei større rolle i å forme den teknologiske popstilen på albumet, og var medlåtskrivar på to av songane. All gitar vart spelt av studiomusikaren Michael Landau, ved hjelp at elektriske og teksturmessige lydbilete som skilde seg kraftig frå gitarstilen til Mitchell. I løpet av dei neste par albuma gjekk Mitchell gradvis attende til den meir organsie stilen hennar frå midten av 1970-åra. 

Tekstmessig omhandla albumet viktige saker frå samfunnslivet på midten av 1980-åra, som televangelistar, konsumerisme og svolt i Etiopia. Ein av dei meir uvanleg songane til Mitchell, «Smokin' (Empty, Try Another)», vart spelt inn med å sample lyden av sigarettautomatar i gangen i studioet der Wild Things Run Fast vart spelt inn. «Good Friends» vart spelt inn som ein duett med Michael McDonald og det vart laga ein video til songen med animasjon av Jim Blashfield.

Utgjeving 
«Shiny Toys» og «Good Friends» kom begge ut på singlar. Det vart laga ein video for «Good Friends» med animasjonar av Jim Blashfield. «Shiny Toys» kom òg ut i ein 12" extended dance-singel, miksa av François Kevorkian, og hadde meir tekst enn albumversjonen, med ein ekstra talt røyst av Thomas Dolby («I LOVE being out on the golf course!»).

Innhald

Medverkande
Joni Mitchell – vokal, piano, klaverinstrument, synthesizer, lydeffektar, måleri på framsida
Larry Klein – klaverinstrument, synthesizer, bass, programmering; talt vokal på «Fiction»
Thomas Dolby – klaverinstrument, synthesizer, programmering; talt vokal på «Fiction» og «Shiny Toys»
Joe Smith – talt vokal på «Fiction»
Rod Steiger – talt vokal (evangelisttale) på «Tax Free»
Bob «Zyg» Winard – talt vokal på «Shiny Toys»
Michael Landau – gitar
Steve Lukather – gitar på «Smokin' (Empty, Try Another)»
Larry Williams – fløyte, tenorsaksofon på «Shiny Toys»
Kazu Matsui – shakahachi på «Ethiopia»
Wayne Shorter – sopransaksofon på «Impossible Dreamer», tenorsaksofon på «Lucky Girl»
Jerry Hey – trompet, flygelhorn, horn arrangement på «Shiny Toys»
Gary Grant – trompet, flygelhorn på «Shiny Toys»
Vinnie Colaiuta – trommer, samplingar
Alex Acuña – batatromme på «Impossible Dreamer»
Michael Fisher – perkusjonssamplingar
Michael McDonald – vokal på «Good Friends», korvokal på «Tax Free»
Don Henley – korvokal på «Tax Free», «Dog Eat Dog» og «Shiny Toys»
James Taylor – korvokal på «Tax Free», «Dog Eat Dog» og «Shiny Toys»
Amy Holland – korvokal på «Tax Free»
Teknisk
Mike Shipley – lydteknikar, miksing
Bob «Zyg» Winard, Dan Marien – assisterande lydteknikarar
Glen Christensen – kunstnarisk leiar

Kjelder
Denne artikkelen bygger på «Dog Eat Dog (album)» frå ,  den 20. januar 2011.  
  

 
Musikkalbum frå 1985
Joni Mitchell-album
Album produserte av Thomas Dolby
Album produserte av Larry Klein
Geffen Records-album
Plateomslag av Joni Mitchell